《辛卯春日即事 其三》
明代·谢重华

东郊一望草萋萋，紫翠如烟路欲迷。日照小红当面映，雨催新欲及腰齐。

赏心自觉春如锦，玩世那辞醉似泥。无奈我狂耽觅句，教人错认浣花溪。

作者简介：谢重华，字嘉有，号恬斋。东莞人。明思宗崇祯间贡生。国亡，杜门不入城市三十馀年。著有《云窝集》。清陈伯陶《胜朝粤东遗民录》卷二有传。